CELEX: 22009D0763
Language: sk
Date: 2009-06-16 00:00:00
Title: 2009/763/ES: Rozhodnutie Výboru pre vnútrozemskú dopravu Spoločenstva a Švajčiarska č. 1/2009 zo 16. júna 2009 , ktorým sa mení a dopĺňa príloha 1 k Dohode medzi Európskym spoločenstvom a Švajčiarskou konfederáciou o železničnej a cestnej preprave tovaru a cestujúcich

17.10.2009   
            
            
               SK
            
            
               Úradný vestník Európskej únie
            
            
               L 273/15
            
         
      ROZHODNUTIE VÝBORU PRE VNÚTROZEMSKÚ DOPRAVU SPOLOČENSTVA A ŠVAJČIARSKA č. 1/2009
   zo 16. júna 2009,
   ktorým sa mení a dopĺňa príloha 1 k Dohode medzi Európskym spoločenstvom a Švajčiarskou konfederáciou o železničnej a cestnej preprave tovaru a cestujúcich
   (2009/763/ES)
   VÝBOR,
   so zreteľom na Dohodu medzi Európskym spoločenstvom a Švajčiarskou konfederáciou o železničnej a cestnej preprave tovaru a cestujúcich, a najmä na jej článok 52 ods. 4,
   keďže:
   
               (1)
            
            
               V článku 52 ods. 4 prvej zarážke dohody sa poveruje spoločný výbor, aby prijímal rozhodnutia o revízii prílohy 1.
            
         
               (2)
            
            
               Príloha 1 bola zmenená a doplnená rozhodnutím spoločného výboru č. 2/2007 z 22. júna 2007.
            
         
               (3)
            
            
               Od poslednej zmeny a doplnenia prílohy 1 k dohode sa v Spoločenstve prijali nové právne predpisy týkajúce sa dohody. Prílohu 1 preto treba preštylizovať a zosúladiť so zmenami v príslušných právnych predpisoch Spoločenstva,
            
         ROZHODLA TAKTO:
   Článok 1
   Príloha 1 k dohode sa týmto zrušuje a nahrádza sa textom priloženým k tomuto rozhodnutiu.
   Článok 2
   Toto rozhodnutie nadobúda účinnosť 1. septembra 2009.
   
      V Bruseli 16. júna 2009
      
         
            Za Švajčiarsku konfederáciu
         
         
            vedúci švajčiarskej delegácie
         
         Max FRIEDLI
         
      
      
         
            Za Európske spoločenstvo
         
         
            predseda
         
         Enrico GRILLO PASQUARELLI
         
      
   
   
      PRÍLOHA
      
         
            „PRÍLOHA 1
            
               UPLATNITEĽNÉ USTANOVENIA
            
            V súlade s článkom 52 ods. 6 tejto dohody bude Švajčiarsko uplatňovať právne predpisy, ktoré sú rovnocenné s nasledujúcimi:
            
               Príslušné ustanovenia právnych predpisov Spoločenstva
            
            ODDIEL 1 –   POVOLENIE NA VÝKON POVOLANIA
            
                        —
                     
                     
                        Smernica Rady 96/26/ES z 29. apríla 1996 o prístupe k povolaniu prevádzkovateľa v cestnej nákladnej a osobnej doprave a o vzájomnom uznávaní diplomov, osvedčení a iných dôkazov odbornej spôsobilosti určených na to, aby týmto prevádzkovateľom uľahčili uplatňovanie práva na slobodu podnikania vo vnútroštátnej a medzinárodnej doprave (Ú. v. ES L 124, 23.5.1996, s. 1), naposledy zmenená a doplnená smernicou Rady 98/76/ES z 1. októbra 1998 (Ú. v. ES L 277, 14.10.1998, s. 17).
                     
                  ODDIEL 2 –   SOCIÁLNE NORMY
            
                        —
                     
                     
                        Nariadenie Rady (EHS) č. 3821/85 z 20. decembra 1985 o záznamovom zariadení v cestnej doprave (Ú. v. ES L 370, 31.12.1985, s. 8), naposledy zmenené a doplnené nariadením Komisie (ES) č. 1360/2002 z 13. júna 2002 (Ú. v. ES L 207, 5.8.2002, s. 1).
                     
                  
                        —
                     
                     
                        Nariadenie Rady (EHS) č. 3820/85 z 20. decembra 1985 o zosúladení určitej sociálnej legislatívy týkajúcej sa cestnej dopravy (Ú. v. ES L 370, 31.12.1985, s. 1) alebo rovnocenné predpisy ustanovené v dohode AETR vrátane jej zmien a doplnkov.
                     
                  
                        —
                     
                     
                        Nariadenie Európskeho parlamentu a Rady (ES) č. 484/2002 z 1. marca 2002, ktorým sa menia a dopĺňajú nariadenia Rady (EHS) č. 881/92 a (EHS) č. 3118/93 na účely zavedenia vodičského osvedčenia (Ú. v. ES L 76, 19.3.2002, s. 1).
                        Na účely tejto dohody:
                        
                                    a)
                                 
                                 
                                    sa uplatňuje len článok 1 nariadenia (ES) č. 484/2002;
                                 
                              
                                    b)
                                 
                                 
                                    Európske spoločenstvo a Švajčiarska konfederácia oslobodzujú od povinnosti mať vodičské osvedčenie všetkých občanov Švajčiarskej konfederácie, členského štátu Európskeho spoločenstva a členského štátu Európskeho hospodárskeho priestoru;
                                 
                              
                                    c)
                                 
                                 
                                    Švajčiarska konfederácia nemôže oslobodiť občanov iných štátov než tých, ktoré sú uvedené pod písmenom b), od povinnosti mať vodičské osvedčenie bez predchádzajúcej konzultácie s Európskym spoločenstvom a bez jeho súhlasu.
                                 
                              
                  
                        —
                     
                     
                        Smernica Európskeho parlamentu a Rady 2006/22/ES z 15. marca 2006 o minimálnych podmienkach vykonávania nariadení Rady (EHS) č. 3820/85 a (EHS) č. 3821/85 o právnych predpisoch v sociálnej oblasti, ktoré sa týkajú cestnej dopravy, a o zrušení smernice Rady 88/599/EHS (Ú. v. EÚ L 102, 11.4.2006, s. 35).
                     
                  
                        —
                     
                     
                        Smernica Európskeho parlamentu a Rady 2003/59/ES z 15. júla 2003 o základnej kvalifikácii a pravidelnom výcviku vodičov určitých cestných vozidiel nákladnej a osobnej dopravy, ktorou sa mení a dopĺňa nariadenie Rady (EHS) č. 3820/85 a smernica Rady 91/439/EHS a zrušuje smernica Rady 76/914/EHS (Ú. v. EÚ L 226, 10.9.2003, s. 4).
                     
                  ODDIEL 3 –   TECHNICKÉ NORMY
            
               Motorové vozidlá
            
            
                        —
                     
                     
                        Nariadenie Rady (ES) č. 2411/98 z 3. novembra 1998 o uznávaní rozlišovacieho znaku členského štátu, v ktorom sú motorové a ich prípojné vozidlá evidované, v doprave vnútri Spoločenstva (Ú. v. ES L 299, 10.11.1998, s. 1).
                     
                  
                        —
                     
                     
                        Smernica Rady 91/542/EHS z 1. októbra 1991, ktorou sa mení a dopĺňa smernica 88/77/EHS o aproximácii právnych predpisov členských štátov týkajúcich sa opatrení proti emisiám plynných znečisťujúcich látok z naftových motorov používaných vo vozidlách (Ú. v. ES L 295, 25.10.1991, s. 1).
                     
                  
                        —
                     
                     
                        Smernica Rady 92/6/EHS z 10. februára 1992 o montáži a používaní zariadení obmedzujúcich rýchlosť pre určité kategórie motorových vozidiel v Spoločenstve (Ú. v. ES L 57, 23.2.1992, s. 27), naposledy zmenená a doplnená smernicou Európskeho parlamentu a Rady 2002/85/ES z 5. novembra 2002 (Ú. v. ES L 327, 4.12.2002, s. 8).
                     
                  
                        —
                     
                     
                        Smernica Rady 92/24/EHS z 31. marca 1992, ktorá sa týka zariadení alebo podobných rýchlosť obmedzujúcich palubných systémov určitých kategórií motorových vozidiel (Ú. v. ES L 129, 14.5.1992, s. 154).
                     
                  
                        —
                     
                     
                        Smernica Rady 92/97/EHS z 10. novembra 1992, ktorou sa mení a dopĺňa smernica 70/157/EHS o aproximácii právnych predpisov členských štátov týkajúcich sa prípustnej úrovne hluku a výfukového systému motorových vozidiel (Ú. v. ES L 371, 19.12.1992, s. 1).
                     
                  
                        —
                     
                     
                        Smernica Rady 96/53/ES z 25. júla 1996, ktorou sa v Spoločenstve stanovujú najväčšie prípustné rozmery niektorých vozidiel vo vnútroštátnej a medzinárodnej cestnej doprave a maximálna povolená hmotnosť v medzinárodnej cestnej doprave (Ú. v. ES L 235, 17.9.1996, s. 59), naposledy zmenená a doplnená smernicou Európskeho parlamentu a Rady 2002/7/ES z 18. februára 2002 (Ú. v. ES L 67, 9.3.2002, s. 47).
                     
                  
                        —
                     
                     
                        Smernica Rady 96/96/ES z 20. decembra 1996 o aproximácii zákonov členských štátov týkajúcich sa brzdových zariadení určitých kategórií motorových vozidiel a ich prípojných vozidiel (Ú. v. ES L 46, 17.2.1997, s. 1), naposledy zmenená a doplnená smernicou Komisie 2003/27/ES z 3. apríla 2003 (Ú. v. EÚ L 90, 8.4.2003, s. 41).
                     
                  
                        —
                     
                     
                        Smernica Európskeho parlamentu a Rady 2000/30/ES zo 6. júna 2000 o cestnej technickej kontrole spôsobilosti úžitkových automobilov prevádzkovaných v Spoločenstve (Ú. v. ES L 203, 10.8.2000, s. 1).
                     
                  
                        —
                     
                     
                        Smernica Európskeho parlamentu a Rady 2003/20/ES z 8. apríla 2003, ktorou sa mení a dopĺňa smernica Rady 91/671/EHS o aproximácii právnych predpisov členských štátov týkajúcich sa povinného použitia bezpečnostných pásov vo vozidlách s hmotnosťou menšou než 3,5 t (Ú. v. EÚ L 115, 9.5.2003, s. 63).
                     
                  
                        —
                     
                     
                        Smernica Komisie 2003/26/ES z 3. apríla 2003, ktorou sa prispôsobuje technickému pokroku smernica Európskeho parlamentu a Rady 2000/30/ES z hľadiska obmedzovačov rýchlosti a výfukových emisií úžitkových vozidiel (Ú. v. EÚ L 90, 8.4.2003, s. 37).
                     
                  
               Preprava nebezpečného tovaru cestnou dopravou
            
            
                        —
                     
                     
                        Smernica Rady 94/55/ES z 21. novembra 1994 o aproximácii právnych predpisov členských štátov vzhľadom na prepravu nebezpečného tovaru cestnou dopravou (Ú. v. ES L 319, 12.12.1994, s. 7), naposledy zmenená a doplnená smernicou Komisie 2006/89/ES z 3. novembra 2006 (Ú. v. EÚ L 305, 4.11.2006, s. 4).
                     
                  
                        —
                     
                     
                        Smernica Rady 95/50/ES zo 6. októbra 1995 o jednotných postupoch kontroly cestnej prepravy nebezpečného tovaru (Ú. v. ES L 249, 17.10.1995, s. 35), naposledy zmenená a doplnená smernicou Európskeho parlamentu a Rady 2008/54/ES zo 17. júna 2008 (Ú. v. EÚ L 162, 21.6.2008, s. 11).
                     
                  
               Preprava nebezpečného tovaru železničnou dopravou
            
            
                        —
                     
                     
                        Smernica Rady 96/49/ES z 23. júla 1996 o aproximácii zákonov členských štátov týkajúcich sa brzdových zariadení určitých kategórií motorových vozidiel a ich prípojných vozidiel (Ú. v. ES L 235, 17.9.1996, s. 25), naposledy zmenená a doplnená smernicou Komisie 2006/90/ES z 3. novembra 2006 (Ú. v. EÚ L 305, 4.11.2006, s. 6).
                     
                  
               Bezpečnostní poradcovia
            
            
                        —
                     
                     
                        Smernica Rady 96/35/ES z 3. júna 1996 o menovaní a odbornej spôsobilosti bezpečnostných poradcov pre prepravu nebezpečného tovaru cestnou, železničnou a vnútrozemskou vodnou dopravou (Ú. v. ES L 145, 19.6.1996, s. 10).
                     
                  
                        —
                     
                     
                        Smernica Európskeho parlamentu a Rady 2000/18/ES zo 17. apríla 2000 o minimálnych požiadavkách na skúšky bezpečnostných poradcov pre prepravu nebezpečného tovaru cestnou, železničnou alebo vnútrozemskou vodnou dopravou (Ú. v. ES L 118, 19.5.2000, s. 41).
                     
                  ODDIEL 4 –   PRÁVA NA PRÍSTUP K ŽELEZNICI A PRÁVA NA TRANZIT
            
                        —
                     
                     
                        Smernica Rady 95/18/ES z 19. júna 1995 o licenciách železničných podnikov (Ú. v. ES L 143, 27.6.1995, s. 70).
                     
                  
                        —
                     
                     
                        Smernica Rady 95/19/ES z 19. júna 1995 o prideľovaní kapacity železničnej infraštruktúry a účtovaní poplatkov za infraštruktúru (Ú. v. ES L 143, 27.6.1995, s. 75).
                     
                  
                        —
                     
                     
                        Smernica Rady 91/440/EHS z 29. júla 1991 o rozvoji železníc Spoločenstva (Ú. v. ES L 237, 24.8.1991, s. 25).
                     
                  ODDIEL 5 –   INÉ OBLASTI
            
                        —
                     
                     
                        Smernica Rady 92/82/EHS z 19. októbra 1992 o aproximácii sadzieb spotrebných daní z minerálnych olejov (Ú. v. ES L 316, 31.10.1992, s. 19).“